Sokkerlegende Diego Maradona oorledeDiego Maradona (2012) (Foto: Deur Neogeolegend via Wikimedia Commons) Die Argentynse sokkerlegende Diego Maradona is Woensdag oorlede, net ŉ paar dae ná hy sy 60ste verjaarsdag gevier het. Matias Morlahas, Maradona se prokureur, het gesê Maradona is in sy huis weens ŉ hartaanval oorlede, net twee weke ná hy ŉ operasie ondergaan het weens ŉ bloedklont op sy brein. Maradona word beskou as een van die beste sokkerspelers van alle tye. Sy persoonlike lewe was net so omstrede te midde van ŉ stryd met alkohol- en dwelmverslawing. Hy het in 1986 die Wêreldbeker met sy Argentynse span gewen toe hulle Engeland uit die toernooi geknikker het in ŉ wedstryd waar hy die bekende “Hand van God”-doel aangeteken het. Maradona het op 30 Oktober sy 60ste verjaarsdag gevier.